ผิวหนังบริเวณรอบอวัยวะเพศจนถึงทวารแห้งคัน ลอกเป็นแผ่น ไม่รู้ว่าเป็นสาเหตุจากอะไร ทำอย่างไงดีคะหรือควรใช้ยาอะไร อยากไปหาก็ไม่รู้ต้องไปหาโรคผิวหนัง แต่พอไปรพ.ชอบส่งไปแผนกสูตินารีแพทย์(ไม่ใช่คันเพราะมีเพศสัมพันธ์ค่ะ )
สวัสดีค่ะ อาการคันผิวหนังบริเวณอวัยวะเพศและทวารหนัก มีผิวแห้ง คัน ลอกด้วยนั้น อาจจะเกิดจาก ผิวแห้งลอกจากการขาดความชุ่มชื้น การติดเชื้อราบริเวณดังกล่าว การมีผื่นระคายสัมผัสหรือแพ้สัมผัสสารใดๆที่ก่อให้เกิดอาการแพ้ ผื่นผิวหนังอักเสบบางชนิดเช่นผื่นสะเก็ดเงินตามซอกพับ ผื่นแพ้ภูมิตัวเองชนิดผื่นหนาตามซอกพับ เป็นต้นการให้ได้การวินิจฉัยที่แน่ชัด ควรพบแพทย์เพื่อตรวจร่างกายจริง ถ้ามีขุย อาจต้องนำขุยไปตรวจหาการติดเชื้อราหรือเชื้อแบคทีเรียร่วมด้วยว่ามีหรือไม่ จากที่กล่าวมาถ้าเป็นผิวแห้งลอกเป็นหลัก ควรไปพบแพทย์ผิวหนังเบื้องต้นไม่ไปแกะเกาบริเวณที่เป็น ใช้น้ำเปล่าสะอาดหรือน้ำเกลือทางการแพทย์ล้างทำความสะอาดบริเวณที่แห้ง ลอก หากตรงนั้นเป็นผิวหนังเปิด เห็นเป็นผิวแดงๆจะต้องทำแผลให้ดี เพื่อป้องกันการติดเชื้อแบคทีเรียซ้ำซ้อนขึ้นมา ทาครีมบำรุงที่ให้ความชุ่มชื้นที่ไม่ระคายเคืองหรือใช้วาสลีน ปิโตรเลียม เจลลี่ได้